CELEX: 32017R0324
Language: sk
Date: 2017-02-24 00:00:00
Title: Nariadenie Komisie (EÚ) 2017/324 z 24. februára 2017, ktorým sa mení príloha k nariadeniu (EÚ) č. 231/2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008, pokiaľ ide o špecifikácie kopolyméru základného metakrylátu (E 1205) (Text s významom pre EHP )

25.2.2017   
            
            
               SK
            
            
               Úradný vestník Európskej únie
            
            
               L 49/4
            
         NARIADENIE KOMISIE (EÚ) 2017/324
   z 24. februára 2017,
   ktorým sa mení príloha k nariadeniu (EÚ) č. 231/2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008, pokiaľ ide o špecifikácie kopolyméru základného metakrylátu (E 1205)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 14,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
   keďže:
   
               (1)
            
            
               V nariadení Komisie (EÚ) č. 231/2012 (3) sa stanovujú špecifikácie prídavných látok v potravinách uvedených v prílohách II a III k nariadeniu (ES) č. 1333/2008.
            
         
               (2)
            
            
               Uvedené špecifikácie možno aktualizovať v súlade so spoločným postupom uvedeným v článku 3 ods. 1 nariadenia (ES) č. 1331/2008, a to buď na podnet Komisie, alebo na základe žiadosti.
            
         
               (3)
            
            
               Dňa 21. novembra 2014 bola predložená žiadosť o zmenu špecifikácií týkajúcich sa prídavnej látky v potravinách kopolymér základného metakrylátu (E 1205). Žiadosť bola podľa článku 4 nariadenia (ES) č. 1331/2008 sprístupnená členským štátom.
            
         
               (4)
            
            
               Vzhľadom na to, že došlo k modernizácii výrobného procesu, žiadateľ navrhuje zmeniť definíciu prídavnej látky v potravinách, pokiaľ ide o opis výrobného procesu. Po dôkladnom preskúmaní veľkosti častíc v súčasnej špecifikácii žiadateľ navrhuje zmenu veľkosti púdrových častíc.
            
         
               (5)
            
            
               Európsky úrad pre bezpečnosť potravín (ďalej len „úrad“) prijal stanovisko k bezpečnosti navrhovanej zmeny špecifikácií kopolyméru základného metakrylátu (E 1205) ako prídavnej látky v potravinách (4). Na základe údajov, ktoré poskytol žiadateľ, a s prihliadnutím na pôvodné hodnotenie danej látky z roku 2010 (5) úrad dospel k záveru, že navrhované zmeny špecifikácií prídavnej látky v potravinách kopolymér základného metakrylátu (E 1205) nepredstavujú bezpečnostné riziko.
            
         
               (6)
            
            
               Nariadenie (EÚ) č. 231/2012 by sa preto malo zodpovedajúcim spôsobom zmeniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 231/2012 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. februára 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012, s. 1).
   
      (4)  Vestník EFSA (EFSA Journal) (2016) 14(5):4490, s. 13.
   
      (5)  Vestník EFSA (EFSA Journal) (2010) 8(2):1513, s. 23.
   
      PRÍLOHA
      V prílohe k nariadeniu (EÚ) č. 231/2012 sa položky týkajúce sa prídavnej látky v potravinách E 1205 Kopolymér základného metakrylátu menia takto:
      
                  1.
               
               
                  Položka týkajúca sa definície sa nahrádza takto:
                  
                              „Definícia
                              
                           
                           
                              Základný metakrylátový kopolymér sa vyrába termicky riadenou polymerizáciou monomérov metylmetakrylátu, butylmetakrylátu a dimetylaminoetylmetakrylátu, ktoré sú rozpustené v propán-2-ole, použitím iniciačného systému na báze donoru voľných radikálov. Ako látka modifikujúca reťaz sa použil alkylmerkaptán. Roztok polymérov sa extrúduje a granuluje vo vákuu, aby sa odstránili zvyškové prchavé zložky. Získané granuly sa využívajú obchodne samotné alebo podliehajú druhému kroku mletia (mikronizácia).“
                           
                        
            
                  2.
               
               
                  Položka týkajúca sa veľkosti častíc sa nahrádza takto:
                  
                              „Veľkosť púdrových častíc (pri použití vytvára film)
                           
                           
                              < 50 μm najmenej 95 %
                              < 20 μm najmenej 50 %
                              < 3 μm najviac 10 %“